钦定古今图书集成/明伦汇编/官常典/第751卷 > 刘太清
## 钦定古今图书集成/明伦汇编/官常典/第751卷 > 刘太清

按《定陶县志》：太清，字得一，七岁从叔汝听游。叔吟“桃
花红胜锦”，太清应声云：“柳絮白于棉。”一时称为神异。
光宗嗣位，以贡膺恩选，除望江县令。莅事未几，值相
变，剿除渠魁黄文鼎，六郡安堵。吉宗肆虐，执法禁遏，
阖邑帖然。张司马被劫，黠盗匿小姑山，大索不获，以
奇门数，立时全捕，政绩丕著。以触忤权贵，解组归，壬
午，殉国难。所著诗文甚富。